Karulos nacionalinis parkas

Karulos nacionalinis parkas () – saugoma gamtos teritorija pietų Estijoje, Veru ir Valgos apskrityse. Įkurtas 1993 m. ir apima 12 300 ha teritoriją. Daugiau negu 70 % teritorijos užima miškai.

Parke saugomi vaizdingi Karulos aukštumos kraštovaizdžiai – ledyno suformuotos reljefo formos, ežerai, pelkės, miškai, upės, pievos. Parko teritorijoje telkšo 35 ežerai. Aukščiausia vieta – Tornimegis (137 m). Parke gyvena 137 paukščių rūšys, sutinkami briedžiai, stirnos, lūšys, lapės, bebrai, usūriniai šunys ir kt. Teritorija retai gyvenama.

 Šaltiniai 

Kategorija:Estijos nacionaliniai parkai